דרור אידר

דרור אֵידָר (לשעבר כהן; נולד ב-19 ביולי 1967) הוא פובליציסט, חוקר ספרות ותרבות, מבקר ועורך. שימש גם כשגריר ישראל באיטליה. אידר נולד למשפחה שעלתה לישראל מאיראן בשנת 1951. למד במדרשית נעם. לאחר תקופה של לימודים בישיבת שבי חברון, התגייס לצה"ל ואת שירותו עשה כחובש קרבי בחטיבת גולני. בשנת 1999 סיים תואר שני בספרות מאוניברסיטת בר-אילן. כותרת עבודת התזה שלו הייתה "שארל בודלר ונתן אלתרמן: העיר כמרחב פיוטי: עיון משווה בין פרחי הרע לכוכבים בחוץ". בשנת 2003 קיבל תואר דוקטור בספרות מאוניברסיטת בר-אילן, על עבודה שכותרתה "ראשית השירה הדתית המודרנית בארץ ישראל: מיתוס, אתוס ומיסטיקה ביצירתו של יוסף צבי רימון" בהנחיית פרופ' הלל וייס ופרופ' אבידב ליפסקר. דרור אידר לימד במחלקה לתאוריה והיסטוריה בבצלאל ובמכללה למדינאות. כמו כן, לימד גם בפקולטה למדעי החברה באוניברסיטת בר-אילן. הוא חבר מערכת כתבי-העת "דימוי" ו"נתיב". והחליף את משה שמיר כעורך המוסף הספרותי של כתב העת "נתיב". שימש גם פרשן ופובליציסט בעיתון "ישראל היום". פרסם מאמרים בתחומי הספרות, ביקורת תרבות, חברה ופוליטיקה, וכן שירים וסיפורים קצרים בכתבי עת ספרותיים ובעיתונות היומית. שני ספריו של אידר עוסקים ביוצרים מן השירה הישראלית המוקדמת ומגלים ביצירתם פנים חדשות שיש להן השלכות רעיוניות. בספרו "אלתרמן - בודלר, פריס - תל אביב", הבליט אידר את היסוד הארצישראלי והציוני בספרו של נתן אלתרמן "כוכבים בחוץ". שירתו האורבנית של אלתרמן בספר זה, שנכתבה על רקע בניין תל אביב וההתיישבות הציונית בארץ, מבוארת תוך השוואה ניגודית לשירתו האורבנית הדקדנטית של המשורר הצרפתי שארל בודלר, "המשורר האורבני הראשון". בספר השני, "אחרון משוררי האלוהים", עיבד אידר את עבודת הדוקטורט שלו. בעבודה זו הוא עוסק במשורר הדתי יוסף צבי רימון שפעל במחצית הראשונה של המאה ה-20. במבוא לספר עומד אידר על המתח בין רימון, הדתי שהעמיד את אלוהים במרכז יצירתו, לבין החברה שסבבה אותו, אנשי העלייה השנייה. מוטיבים אלה – "רצח האלוהים" בתרבות ההגמונית של תנועת העבודה ושל הדרת המאמינים באלוהים מן הזרם המרכזי של היצירה העברית ויתר מוקדי ההשפעה בחברה הישראלית – רווחים בכתיבתו הפובליציסטית של אידר עצמו. גילוייו החדשים המרכזיים של הספר נוגעים לתפיסתו הסמויה של רימון את עצמו כגילום של משיח בן יוסף. אידר מצביע על רמזים לכך המצויים הן בשירים של רימון, מהם שירים גנוזים, הן במשמעות שיצק רימון לקורות חייו ולפציעתו בידי ערבים. אידר הועסק על ידי השר לעניינים אסטרטגיים משה יעלון כפרילנסר המסייע בכתיבת נאומים והרצאות וכיועץ לענייני נוצרים אוונגליסטים. כפובליציסט ב"ישראל היום" הוא נוהג להעביר ביקורת נוקבת על הטיות פוליטיות באמצעי תקשורת בישראל בכלל ובידיעות אחרונות בפרט בכנס אילת לעיתונות שנערך ב-2012, התבטא, כי עיתון הארץ הוא "עיתון בבעלות משפחה שתמכה במשטר הנאצי", כשהוא רומז לכך שקבוצת דומונט, המחזיקה ברבע מהבעלות על העיתון, שיתפה פעולה עם הנאצים. האמירה עוררה תגובות קשות ואידר התנצל. החל מ-2014, כיהן כחבר המועצה הישראלית לתרבות ואמנות, ובאותה שנה זכה בפרס ביקורת התקשורת של האגודה לזכות הציבור לדעת. בשנת 2017 מונה לעורך מדור הדעות של העיתון "ישראל היום". בנובמבר 2022 חזר לכתוב טור פרשנות שבועי בעיתון "ישראל היום". בספטמבר 2018 החליט ראש הממשלה בנימין נתניהו, בפועלו כשר החוץ, למנות את אידר לשגריר ישראל באיטליה. אידר נכנס לתפקיד בספטמבר 2019, וסיים אותו בספטמבר 2022. במהלך כהונתו פרסם בדף הפייסבוק שלו "גלויות מרומא". אידר אב לילדים וסב לנכדים. מתגורר ברחובות. אלתרמן - בודלר, פריס - תל אביב: אורבניות ומיתוס בשירי "פרחי הרע" ו"כוכבים בחוץ", הוצאת כרמל, 2003 אחרון משוררי האלוהים: מיתוס, אתוס ומיסטיקה ביצירתו של יוסף צבי רימון, הוצאת מאגנס, 2009 דרור אידר (1967-), דף שער בספרייה הלאומית דרור אידר, ברשת החברתית פייסבוק דרור אידר, ברשת החברתית אקס (טוויטר) דרור אידר, סרטונים בערוץ היוטיוב קובי מידן, "אנשים בלילה" עם דרור אידר, באתר iCast‏, 31 בינואר 2012 רשימת הפרסומים של דרור אידר, בקטלוג הספרייה הלאומית דרור אידר וח"כ ג'מאל זחאלקה בעימות יוצא דופן, ישראל היום, 6 בפברואר 2015 טליה לוין, ‏"התכוננתי נפשית לטבח": שגריר ישראל באיטליה מסכם שנה בתפקיד, באתר מעריב אונליין, 3 בספטמבר 2020 איתמר אייכנר, שגריר ישראל באיטליה לשעבר עורר זעם במשרד החוץ: "התראיין וגרם נזק עצום", באתר ynet, 28 באוקטובר 2023 מכּתביו: להשיב לשירה הישראלית את "השפה האחרת", היהודית, באתר הארץ, 12 במרץ 2006 משירי המשוררים שהלחין אידר(הקישור אינו פעיל) הנה זה איש אשר אכל ושאר - שנה למותו של אהרן אמיר, באתר הארץ, 26 בפברואר 2009 מאמרים באתר המכללה למדינאות יהודית ולחשיבה אסטרטגית (אורכב 03.03.2016 בארכיון Wayback Machine) אֵם כל ההתנתקויות, אקדמות כא מאמרי דרור אידר באתר נתן אלתרמן מאמרי דרור אידר ב"ישראל היום" "'והם לא הכירוהו': על מיתוס אישי ומשיחיות ביצירה ובביוגרפיה של יוסף צבי רימון", תרביץ עה, חוברת ג-ד, תשס"ו (המאמר זמין לצפייה במאגר JSTOR לאחר הרשמה) 'שירת ימים ושחקים בלבו' – יוסף צבי רימון בתקופת העלייה השנייה, JSIJ‏ 4, 2005 דרור אידר, ‏תחייה: מסר ישראלי לאוזן איטלקית, השילוח, 22, 13 בדצמבר 2020 דרור אידר נפרד מהשגרירות: "זו ליבת השליחות של שגריר ישראל", באתר ערוץ 7, 4 בספטמבר 2022 על כתביו: צור ארליך, מרטיר האמונה, על הספר 'אחרון משוררי האלוהים', מקור ראשון 3 באפריל 2009 "כשאמי סובבה על ראשי תרנגול" / דרור אידר ברק רביד, פובליציסט בכיר ב"ישראל היום" מועסק ע"י משרד רה"מ, באתר הארץ, 8 בפברואר 2012; דרור אידר, להד"מ, "ישראל היום", 29 ביוני 2012 דרור אידר, מופרך בעליל, "העין השביעית", 24 ביולי 2012 למשל: ברוכים הבאים לפוליטביורו, באתר ישראל היום, 9 בדצמבר 2011. "נכון, אבל": מה מעצבן את "ידיעות"?, "ישראל היום", 8 במאי 2012 להסיר את המסווה, באתר "ישראל היום", 14 בנובמבר 2011 אלכסנדר כץ, התקרית בכנס אילת: נשקלת אפשרות לא לזמן את ד"ר דרור אידר בשנה הבא, באתר ביזפורטל, 5 בנובמבר 2012 זוכים בפרס לביקורת התקשורת שנת 2014 באתר האגודה לזכות הציבור לדעת יונתן כיתאין, ‏עוד שינויים ב"ישראל היום": דרור אידר מונה לעורך הדעות, באתר גלובס, 15 ביוני 2017 7 ברנז'ה: ד"ר דרור אידר חוזר ל"ישראל היום", באתר ערוץ 7, 21 בנובמבר 2022 טל שניידר, ‏שגריר ישראל החדש באיטליה: מכותבי ישראל היום דרור אידר, באתר גלובס, 5 בספטמבר 2018 ממשלת איטליה אישרה: ד"ר דרור אידר - שגריר ישראל הבא ברומא, באתר ישראל היום, 16 ביולי 2019 דרור אידר, דרור אידר נפרד מהשגרירות: "זו ליבת השליחות של שגריר ישראל", באתר ערוץ 7, 4 בספטמבר 2022